I/O
i/o – dešimtasis anglų atlikėjo ir dainų autoriaus Peter Gabriel studijinis albumas, išleistas 2023 m. gruodžio 1 d. Tai – pirmasis atlikėjo albumas per dvyliką metų, nuo 2011 m. išleisto „New Blood“, taip pat pirmasis per dvidešimt vienerius metus (nuo 2002 m. išleisto „Up“), kuriame skamba tik nauji kūriniai. Albumą sudaro dvylika dainų, pateikiamos skirtingomis versijomis, pavadintomis „Bright-Side Mix“ ir „Dark-Side Mix“. CD versijoje pridėtas papildomas Blu-ray diskas su „"In-Side Mix“ albumo versija. „i/o“ buvo kuriamas beveik tris dešimtmečius – pirmieji jo darbai pradėti 1995 m. balandį, panašiu metu, kaip ir albumo „Up“. Albumas turėjo tapti „Up“ tęsiniu bei būti išleistas 2004 m., tačiau ne kartą buvo nukeltas ir naujai perrašytas, kol galiausiai 2022 m. gruodį buvo užbaigtas. Albumas susilaukė didelio kritikų pripažinimo bei buvo komerciškai sėkmingas, debiutuojant pirmojoje Jungtinės Karalystės albumų reitingo vietoje ir tampant trečiuoju atlikėjo įrašu, pasiekusiu šią viršūnę.